от оператора снимка с дата доказва, че не са били извършени измервателни или оперативни промени в инсталацията след тази инспекция;“;
 е)точка 5 се изменя, както следва:
 а) първият параграф се изменя, както следва:
 i) уводното изречение се заменя със следното:
 „проверката на доклада за емисиите или годишния доклад за равнището на дейност на оператора се отнася до инсталация, разположена на отдалечено или недостъпно място, по-конкретно разположена в морето инсталация, като:“;
 ii) буква б) се заменя със следното:
 „б) измервателните уреди са били вече инспектирани на място от оператора или лаборатория съгласно член 60 от Регламент за изпълнение (ЕС) 2018/2066 или член 11 от Делегиран регламент (ЕС) 2019/331 и подписан документ или представена от оператора снимка с дата доказва, че не са били извършени измервателни или оперативни промени в инсталацията след тази инспекция.“;
 б) добавя се следният параграф:
 „Точка 3а), буква б) трябва да се прилага, ако към подинсталацията, която допринася за 95 % или повече от общото окончателно разпределение на квоти за емисии, както е посочено в точка 3б, буква б), е подинсталация, към която е приложим продуктов показател съгласно член 10, параграф 2 от делегиран регламент (ЕС) 2019/331.“;
 (21)Вмъква се следният член:
 „Член 34a
 Виртуални посещения на място
 1. Чрез дерогация от член 21, параграф 1, когато сериозни, извънредни и непредвидими обстоятелства извън контрола на оператора или оператора на въздухоплавателно средства възпрепятстват проверяващия орган да извърши физическо посещение на място и когато тези обстоятелства не могат да бъдат преодолени дори при полагането на разумни усилия, проверяващият орган може да реши, след одобрение от компетентния орган в съответствие с параграф 3 от настоящия член, да осъществи виртуално посещение на място.
 Проверяващият орган предприема мерки за намаляване на риска на проверката до приемливо ниво, за да се получи разумна увереност, че докладът на оператор или оператор на въздухоплавателно средство не съдържа съществени неточности. Физическо посещение на площадката на инсталацията или оператора на въздухоплавателно средство се извършва без неоправдано забавяне.
 Решението за осъществяване на виртуално посещение на място се основава на резултата от анализа на риска и след като се установи, че са изпълнени условията за извършване на виртуално посещение на място. Проверяващият орган незабавно информира оператора или оператора на въздухоплавателно средство за това.
 2. Операторът или операторът на въздухоплавателно средство подава заявление до компетентния орган с искането той да одобри решението на проверяващия орган да извърши виртуално посещение на място. Заявлението включва следните елементи:
 а)
 данни за невъзможността да се проведе физическо посещение на място поради сериозни, извънредни и непредвидими обстоятелства извън контрола на оператора или оператора на въздухоплавателно средство;
 б)
 информация за това как ще бъде извършено виртуалното посещение на място;
 в)
 информацията за резултата от анализа на риска от проверяващия орган;
 г)
 данни за предприетите от проверяващия орган мерки за намаляване на риска на проверката до приемливо ниво, за да се получи разумна увереност, че докладът на оператора или оператора на въздухоплавателно средство не съдържа съществени неточности.
 3. По заявление, подадено от съответния оператор или оператор на въздухоплавателно средство компетентният орган решава дали да одобри решението на проверяващия орган